rejauldu/bengali-wikipedia huggingface dataset:
নেপাল মজুমদার (২২ জানুয়ারি ১৯২৬  - ৫ ফেব্রুয়ারি, ২০০১) ছিলেন বিশিষ্ট রবীন্দ্র-বিশেষজ্ঞ, গবেষক ও প্রাবন্ধিক।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি  ২০১৯ পৃষ্ঠা ২০৭,২০৮,   জন্ম ও প্রারম্ভিক জীবন  নেপাল মজুমদারের জন্ম ১৯২৬ খ্রিস্টাব্দের ২২ শে জানুয়ারি অবিভক্ত বাংলার অধুনা পশ্চিমবঙ্গের বীরভূম জেলার হেতমপুরে। ১৯৪২ খ্রিস্টাব্দে ম্যাট্রিক পাশ করার পরই তিনি ভারতের স্বাধীনতা আন্দোলনে যোগ দেন। ওই বছরের আগস্ট আন্দোলনে তিনি  দুবরাজপুরের সিভিল কোর্ট ও ডাকঘর অভিযানের মূল সংগঠক ছিলেন। ১৯৪৬ খ্রিস্টাব্দে ব্রিটিশ পুলিশ লয়াবাদ কয়লাখনি থেকে তাকে গ্রেফতার করে। ১৯৫৪ খ্রিস্টাব্দে তিনি কমিউনিস্ট পার্টির সদস্যপদ লাভ করেন।   রবীন্দ্রচর্চা ও গবেষণা  স্বাধীনতা আন্দোলনের সঙ্গে জড়িত থাকার সময় থেকেই  তিনি  রবীন্দ্রনাথ ঠাকুরের জীবন ও চিন্তাধারায় অনুপ্রাণিত ছিলেন। স্বাধীনতালাভের পর ১৯৪৯ খ্রিস্টাব্দ হতে তিনি নিয়মিত শুরু করেন গবেষণা। বামপন্থী মতাদর্শে দীক্ষিত হলেও রবীন্দ্রনাথ ছিলেন তার মনের গভীরে - নানাভাবে অনুসন্ধান করেছেন তাঁকে। বামপন্থী চিন্তক গদ্যচর্চায় সোজাসুজি সত্যকে জানতে নতুন নতুন বিষয়ে প্রামাণ্য গ্রন্থ, চিঠিপত্র, পত্র-পত্রিকার যুক্তি পরম্পরায়  গদ্যের কড়া হাতুড়ির কথাই এসেছে তার রচনায়। রবীন্দ্রনাথ সম্পর্কে শ্রমসাধ্য কাজ করেছেন  ছয়টি গ্রন্থে - ভারতে জাতীয়তা ও আন্তর্জাতিকতা ও রবীন্দ্রনাথ শীর্ষক তথ্যের আকর সমৃদ্ধ গ্রন্থে। তার নিজের কথায় এটি ছিল সিরিয়াস গবেষণাগ্রন্থ। দীর্ঘজীবনকালের রচনাবলী, কর্মকাণ্ড, সাধনা ও চিন্তন,সেই সঙ্গে শুধু জাতীয় ক্ষেত্রেই  নয়, সেসময়ের বিশ্বের যাবতীয় জ্বলন্ত সমস্যা কীভাবে তীব্র স্পর্শচেতনশীল মহান মানবতাবাদী  কবিকে বিচলিত করত, তা গ্রথিত হয়েছে এই মহাগ্রন্থটিতে। এই গ্রন্থটির জন্য তিনি ১৯৭৮ খ্রিস্টাব্দে পশ্চিমবঙ্গ সরকারের রবীন্দ্র পুরস্কার লাভ করেন এবং ১৯৮৬ খ্রিস্টাব্দে রবীন্দ্রভারতী বিশ্ববিদ্যালয় প্রদান করে ডি. লিট উপাধি। কলকাতা বিশ্ববিদ্যালয়ের জগত্তারিণী স্বর্ণ পদক লাভ করেন ১৯৯৩ খ্রিস্টাব্দে।  অসংখ্য প্রবন্ধ রচনাও করেছেন তিনি। তার  অন্যান্য উল্লেখযোগ্য গ্রন্থগুলি হল-  রবীন্দ্রনাথ ও সুভাষচন্দ্র  রবীন্দ্রনাথ:কয়েকটি রাজনৈতিক প্রসঙ্গ  মহাজাতি সদনের অধিকার  প্রসঙ্গে  বন্দিমুক্তি ও ব্যক্তি-স্বাধীনতার স্বপক্ষে   বিশ্বভারতীর বন্ধুরা: গান্ধীজী ও কয়েকজন  রবীন্দ্রনাথ ও অমিয় চক্রবর্তী  চিরস্থায়ী ও রায়তয়ী: বাংলার প্রখ্যাত বুদ্ধিজীবীরা  এছাড়াও তিনি সত্যেন্দ্রনাথ ঠাকুরের বোম্বাই প্রেসিডেন্সির রায়তওয়ারী ব্যবস্থার বিস্তারিত এবং তথ্যপূর্ণ বিবরণ -  বোম্বাই রায়ৎ সম্পাদনা করেছেন।  জীবনাবসান নেপাল মজুমদার ২০০১ খ্রিস্টাব্দের ৫ই ফেব্রুয়ারি প্রয়াত হন।  তথ্যসূত্র  বিষয়শ্রেণী:১৯২৬-এ জন্ম বিষয়শ্রেণী:২০০১-এ মৃত্যু বিষয়শ্রেণী:বীরভূম জেলার ব্যক্তি বিষয়শ্রেণী:বাঙালি জীবনীকার বিষয়শ্রেণী:রবীন্দ্র পুরস্কার বিজয়ী বিষয়শ্রেণী:বাঙালি লেখক
বর্মী ভাষা বা মিয়ানমার ভাষা চীনা-তিব্বতী ভাষা পরিবারের তিব্বতী-বর্মী শাখার লোলো-বর্মী উপশাখার একটি ভাষা। বর্মীভাষী জনগণ ঠিক কবে মিয়ানমারে এসেছিল, তা বলা যায় না। তবে বর্মী ভাষায় লেখা সবচেয়ে প্রাচীন ধর্মীয় লেখাগুলি খ্রিস্টীয় ১০ম শতক পর্যন্ত পুরনো। ধারণা করা হয় মধ্য মিয়ানমারের নিম্ন উপত্যকাভূমিতে প্রচলিত একটি উপভাষা থেকে আদর্শ বর্মী ভাষার উৎপত্তি ঘটে। বর্তমানের মিয়ানমারের অধিকাংশ জনগণ এই বর্মী ভাষার কোন না কোন আঞ্চলিক উপভাষায় কথা বলেন।  বর্মী ভাষার প্রথমে পালি ও পরে মোন ভাষার (১২শ -১৩শ শতক) প্রভাব পড়ে। এরপর ১৬শ থেকে ১৯শ শতক পর্যন্ত ভাষাটি বিভিন্ন ইউরোপীয় ভাষা যেমন পর্তুগিজ ভাষা, ওলন্দাজ ভাষা, ইংরেজি ভাষা ও ফরাসি ভাষার সংস্পর্শে আসে। এই ভাষাগুলি কথ্য বর্মী ভাষাকে প্রচুর প্রভাবিত করে, তবে এগুলি লিখিত বর্মী ভাষায় তেমন কোন পরিবর্তন আনেনি। ফলশ্রুতিতে, মিয়ানমারের জনগণ যে আধুনিক কথ্য বর্মী ভাষায় কথা বলেন এবং যে লিখিত ভাষাটি পাঠ্যপুস্তক, সংবাদপত্র, সাহিত্য ইত্যাদিতে ব্যবহৃত হয়, তার মধ্যে অনেক পার্থক্য আছে। লিখিত ভাষাটিতে প্রচুর পালি শব্দ ব্যবহার করা হয় এবং এমন সমস্ত বাক্য কাঠামো ব্যবহৃত হয় যেগুলির কথ্য ভাষায় দেখা মেলে না বললেই চলে। মিয়ানমারে কথ্য ভাষাটির নাম বামা, আর লিখিত ভাষাটির নাম মিয়ানমা। তবে উভয়কে একত্রে বর্মী ভাষাই বলা হয়।  বর্মী ভাষা মিয়ানমারের রাষ্ট্রভাষা। এটি মিয়ানমারের ২ কোটিরও বেশি লোকের মাতৃভাষা। এছাড়াও মিয়ানমারের সংখ্যালঘু সম্প্রদায়গুলির প্রায় ৩০ লক্ষ লোক দ্বিতীয় ভাষা হিসেবে বর্মী ভাষায় কথা বলেন। মায়ানমারের বাইরে বাংলাদেশ, মালয়েশিয়া, থাইল্যান্ড, এবং মার্কিন যুক্তরাষ্ট্রে ভাষাটি প্রচলিত। এথ্‌নোলগ অনুসারে সারা বিশ্বে বর্মীভাষী লোকের সংখ্যা ৩ কোটি ২০ লক্ষ থেকে ৩ কোটি ৭০ লক্ষ।  মিয়ানমারে বর্মী ভাষা সরকারী প্রশাসন, গণমাধ্যম, এবং প্রাথমিক থেকে বিশ্ববিদ্যালয় শিক্ষার সমস্ত স্তরে ব্যবহৃত হয়। তথ্যসূত্র    বিষয়শ্রেণী:লোলো-বর্মী ভাষা বিষয়শ্রেণী:মিয়ানমারের ভাষা বিষয়শ্রেণী:বাংলাদেশের ভাষা বিষয়শ্রেণী:সুরপ্রধান ভাষা
একজন হুইপ হলেন একটি রাজনৈতিক দলের একজন কর্মকর্তা যার কাজ হল আইনসভায় দলীয় শৃঙ্খলা নিশ্চিত করা। এর অর্থ নিশ্চিত করা যে দলের সদস্যরা দলীয় প্ল্যাটফর্ম অনুসারে ভোট দেয়, তাদের নিজস্ব আদর্শ বা তাদের দাতা বা উপাদানের ইচ্ছা অনুসারে না। হুইপরা হলেন দলের ‘এনফোর্সার্স’। তারা নিশ্চিত করার চেষ্টা করে যে তাদের সহকর্মী রাজনৈতিক দলের বিধায়করা ভোটের অধিবেশনে উপস্থিত হন এবং তাদের দলের অফিসিয়াল নীতি অনুসারে ভোট দেন। যে সদস্যরা দলীয় নীতির বিরুদ্ধে ভোট দেন তারা কার্যকরভাবে দল থেকে বহিষ্কৃত হয়ে "হুইপ হারাতে পারেন"।   শব্দটি শিকারের সময় " হুইপার-ইন " থেকে নেওয়া হয়েছে, যিনি শিকারের প্যাক থেকে শিকারী শিকারিদের দূরে বিচরণ করতে বাধা দেওয়ার চেষ্টা করেন।  অতিরিক্তভাবে, "হুইপ" শব্দের অর্থ হতে পারে বিধায়কদের জারি করা ভোটের নির্দেশাবলী,Pandiyan, M. Veera (May 14, 2006). How the term 'Whip' came to be used in Parliament. The Star (Malaysia). বা তাদের দলের সংসদীয় দলে একজন নির্দিষ্ট বিধায়কের মর্যাদা।   তথ্যসূত্র   বিষয়শ্রেণী:রাজনৈতিক হুইপ বিষয়শ্রেণী:রাজনৈতিক পরিভাষা বিষয়শ্রেণী:সংসদীয় পদবী বিষয়শ্রেণী:সরকারি পেশা
শেখ ওসমান আলী সদাগর (; ১৮৫৬ - ২৮ এপ্রিল ১৯৪৮) ছিলেন একজন রাজনীতিবিদ, চাষী এবং শিক্ষাবিদ। তিনি আসাম আইনসভার উদ্বোধনী সদস্য হিসেবে দায়িত্ব পালন করেন, এবং আসামকে পাকিস্তানের অধিরাজ্যে একীভূত করার বিরোধিতা করেন। সদাগরকে মিয়া সম্প্রদায়ের সাংস্কৃতিক ও ভাষাগত অসামাইজেশনের পথপ্রদর্শক বলে মনে করা হয়। চোর চাপরি সাহিত্য পরিষদ তার স্মরণে ওসমান আলী সদাগর সম্মাননা পুরস্কারের নামকরণ করে।   প্রারম্ভিক জীবন এবং অভিবাসন  সওদাগর বেঙ্গল প্রেসিডেন্সিতে এক বাঙালি মুসলিম পরিবারে জন্মগ্রহণ করেন।   কর্মজীবন  ১৮৮৫ সালে, তিনি তার চাচা নজরুল আলীর সহায়তায় আসামের নওগং এর আলিটাঙ্গানিতে চলে আসেন। আলী তখন বাংলা ও আসামের নদীগুলোর মধ্য দিয়ে প্রবাহিত বাষ্পবাহী জাহাজে কাজ করছিলেন। তিনি ১৮৯৪ সালের পাথরঘাটের যুদ্ধে অংশগ্রহণ করেন যেখানে তিনি আহত হন।  ১৯০২ সালে, সদাগর নওগং এর আলিটাঙ্গানীতে একটি প্রাথমিক বিদ্যালয় প্রতিষ্ঠা করেন। ডক্টরাল গবেষক হাফিজ আহমেদের মতে, স্কুলটি ছিল আসামের বঙ্গীয়-মূল মুসলিম অভিবাসী সম্প্রদায়ের দ্বিতীয় অসমিয়া-মাধ্যম প্রতিষ্ঠান। সদাগর আসাম সাহিত্য সভার একজন সদস্যও ছিলেন, ১৯১৭ সালের উদ্বোধনী অধিবেশনে অংশ নিয়েছিলেন যেখানে তিনি ১০ ব্রিটিশ ভারতীয় রুপি (আজকের ১৩০ আমেরিকান ডলারের সমতুল্য) দান করেছিলেন।  তিনি ১৯৩৭ সালের প্রথম আসাম আইনসভা নির্বাচনে স্বতন্ত্রভাবে প্রতিদ্বন্দ্বিতা করেন এবং নাগাঁও নির্বাচনী এলাকা থেকে আসাম বিধানসভার সদস্য হিসেবে সফলভাবে নির্বাচিত হন। আসামের রাজনীতিতে, সদাগর জাতিগত অসমিয়া রাজনীতিবিদ মুহাম্মদ সাদুলাহ এবং জাতিগত বাঙালি রাজনীতিবিদ আবদুল হামিদ খান ভাসানী উভয়েরই বিরোধিতা করেছিলেন। পরে তিনি সর্বভারতীয় মুসলিম লীগ ত্যাগ করেন। তার নেতৃত্বে, পাঁচজন স্বাধীন মুসলিম রাজনীতিবিদ সমাবেশে নিজেদের প্রতিনিধিত্ব করেছিলেন, যারা সকলেই আসামকে পাকিস্তানের অধিরাজ্যে একীভূত করার মুসলিম লীগের পরিকল্পনার বিরোধিতা করেছিলেন।   মৃত্যু এবং উত্তরাধিকার  আসামে সদাগর মারা যান। তার ছেলে আব্দুল শহীদও একজন রাজনীতিবিদ ছিলেন। ২০১৯ সালে তার বংশধরদের বিরুদ্ধে মিথ্যা এনআরসি দাবি করা হয়েছিল। তাদের রক্ষাকারীদের মধ্যে ছিলেন বিরোধী দলীয় নেতা দেবব্রত শইকীয়া।   তথ্যসূত্র   বিষয়শ্রেণী:CS1 Assamese-language sources (as) বিষয়শ্রেণী:বাঙালি মুসলিম বিষয়শ্রেণী:১৯শ শতাব্দীর ভারতীয় মুসলিম বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:১৯৪৮-এ মৃত্যু বিষয়শ্রেণী:১৮৫৬-এ জন্ম বিষয়শ্রেণী:১৯শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:আসাম আইনসভার সদস্য ১৯৩৭-১৯৪৬ বিষয়শ্রেণী:নগাঁও জেলার ব্যক্তি
রাজলক্ষ্মী ও শ্রীকান্ত হরিদাস ভট্টাচার্য পরিচালিত ১৯৫৮ সালের ভারতীয় বাংলা ভাষার নাট্য চলচ্চিত্র। শরৎচন্দ্র চট্টোপাধ্যায়ের শ্রীকান্ত উপন্যাস অবলম্বনে ছবিটির চিত্রনাট্য লিখেছেন হরিদাস ভট্টাচার্য। এতে দুই নাম ভূমিকায় অভিনয় করেছেন সুচিত্রা সেন (রাজলক্ষ্মী) এবং উত্তম কুমার (শ্রীকান্ত)। অন্যান্য চরিত্রে অভিনয় করেছেন রেবা দেবী, রাজলক্ষ্মী দেবী, রমা দেবী, তুলসী চক্রবর্তী, জহর রায়, হরিধন মুখোপাধ্যায়, অনিল চ্যাটার্জী প্রমুখ।  কুশীলব   সুচিত্রা সেন - রাজলক্ষ্মী  উত্তম কুমার - শ্রীকান্ত  রেবা দেবী - রাজলক্ষ্মীর মা  রাজলক্ষ্মী দেবী - মামিমা  রমা দেবী - মতিবাঈ  বেলা দেবী  ভারতী দত্ত  অজন্তা কর  ঊষা দেবী   গীতা  বুলবুল  তুলসী চক্রবর্তী - রতন  জহর রায় - সাধুজী  হরিধন মুখোপাধ্যায় - চাটুজ্জে  অনিল চ্যাটার্জী - মহেন্দ্র  শিশির বটব্যাল - ডাক্তার  নৃপতি চট্টোপাধ্যায়  কমল মিশ্র  শান্তি ভট্টাচার্য  দ্বিজু ভাওয়াল - বঙ্কু (অতিথি চরিত্রে)  সঙ্গীত রাজলক্ষ্মী ও শ্রীকান্ত চলচ্চিত্রের সঙ্গীত পরিচালনা ও গীত রচনা করেছেন জ্ঞানপ্রকাশ ঘোষ। গানে কণ্ঠ দিয়েছেন কৃষ্ণা গাঙ্গুলী, শ্যাম গুপ্ত, জ্ঞানপ্রকাশ ঘোষ ও ডি এম মিথলিয়া।  তথ্যসূত্র  বহিঃসংযোগ    বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:১৯৫৮-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:১৯১০-এর দশকের পটভূমিতে চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:ভারতীয় নাট্য চলচ্চিত্র
জালোর () ভারতের রাজস্থান রাজ্যের জালোর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৭৮ মিটার (৫৮৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে জালোর শহরের জনসংখ্যা হল ৪৪,৮২৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে জালোর এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
thumb লেডিকেনি বা লেডি কেনি হল  ভারতের পশ্চিমবঙ্গ রাজ্যের  একটি জনপ্রিয় ভারতীয় মিষ্টি। এটি একটি হালকা ভাজা লালচে-বাদামী গোলাকার মিষ্টি  যা ছানা এবং ময়দা দিয়ে তৈরি এবং চিনির তরল রসের মধ্যে ভেজানো থাকে। ১৮৫৬-৬২ সালের মধ্যে ভারতে গভর্নর-জেনারেল চার্লস ক্যানিংয়ের স্ত্রী লেডি ক্যানিংয়ের নামে  নামকরণ করা হয় মিষ্টির এবং সকলের কাছে মিষ্টিটি লেডিকেনি নামে পরিচিত হয়।   ইতিহাস thumb|ভীম চন্দ্র নাগ, বৌবাজার, কলকাতা। মিষ্টিটি ১৯ শতকের মাঝামাঝি সময়ে কলকাতায় প্রথমে তৈরি হয় বা জন্মগ্রহণ করে। মিষ্টি এর উৎপত্তি সংক্রান্ত বিভিন্ন কিংবদন্তি আছে। সর্বাধিক জনপ্রিয় কিংবদন্তি অনুসারে, ১৮৫৬ থেকে ১৮৬১ সাল পর্যন্ত তার মৃত্যুর পর ভারতে থাকার সময় তিনি লেডি ক্যানিংয়ের সম্মানে ভীম চন্দ্র নাগ কর্তৃক একটি বিশেষ মিষ্টি  প্রস্তুত করেছিলেন।  গল্পের কিছু সংস্করণে, ১৮৫৬ সালে লেডি ক্যানিং এর ভারত সফরের জন্য মিষ্টিটি প্রস্তুত করা হয়েছিল, অন্য সংস্করণে, তার জন্মদিন উপলক্ষ্যে এটি প্রস্তুত করা হয়েছিল।   গল্পের কিছু বৈচিত্র্য যে এটি তার প্রিয় ডেজার্ট হয়ে ওঠে, যা তিনি প্রতিটি উপলক্ষ্যের জন্য দাবি করতেন।    আরেকটি কিংবদন্তির মতে, বিদ্রোহের পর ১৮৫৭ সালে বাহারামপুরের কন্সরফারদের দ্বারা ক্যানিং ও তার স্ত্রীকে এই মন্দিরে স্মরণ করা হয়।   ১৮৬১ সালে লেডি ক্যানিং মারা যান। তখন থেকেই মিষ্টি বাংলায় প্রচুর জনপ্রিয়তা অর্জন করেছে। এই মিষ্টিটি সেই সময়  নিমন্ত্রিতদের ভোজে না দিলে অনুষ্ঠান বা ভোজ অসম্পূর্ণ থাকত।    বলা হয় যে মিষ্টি বিক্রি করে প্রচুর পরিমাণে সম্পত্তি ও অর্থকরি  তৈরি করেছিলেন মিষ্টি নির্মাতা।  যদিও কিছু ব্যক্তি দাবি করেছে যে মিষ্টির  জনপ্রিয়তা স্বাদের কারণে  নামের কারণে নয়।   এরপর  মিষ্টিটি  "লেডি ক্যানিং" নামে পরিচিত হয়, যা ধীরে ধীরে "লেডিকেনি" নামে পরিচিত হয়ে পড়ে।  তথ্যসূত্র  বিষয়শ্রেণী:পশ্চিমবঙ্গের মিষ্টি বিষয়শ্রেণী:ভারতীয় মিষ্টান্ন বিষয়শ্রেণী:পশ্চিমবঙ্গের মিষ্টান্ন
মীরা কুমার (জন্মঃ ৩১ মার্চ, ১৯৪৫) একজন ভারতীয় রাজনীতিবিদ। তিনি ১৫তম ভারতীয় লোকসভার  অধ্যক্ষ ছিলেন এবং তিনি ভারতের প্রথম নারী স্পিকার হিসেবে দায়িত্ব পালন করেছেন। এছাড়া ভারতীয় জাতীয় কংগ্রেসের একজন নেত্রী। তিনি পাঁচবার লোকসভা নির্বাচনে জয়ী হয়েছিলেন। এছাড়া তিনি মনমোহন সিং সরকারের (২০০৪-২০০৯) সোস্যাল জাস্টিস অ্যান্ট এমপাওয়ারমেন্ট মন্ত্রনালয়ের কেবিনেট মন্ত্রী হিসেবেও দায়িত্ব পালন করেছেন। India: Woman Wins Post of Speaker New York Times, June 4, 2009.Meira Kumar brings Jagjivan to fore  The Times of India, June 4, 2009.  ব্যক্তিগত জীবন এবং শিক্ষা মীরা কুমার সাবেক উপ-প্রধানমন্ত্রী ও বিশিষ্ট দলিত নেতা জগজীবন রাম এবং একজন মুক্তিযোদ্ধা , ইন্দ্রানী দেবীর পরিবারে বিহারে জন্মগ্রহণ করেন ।  রাজনৈতিক জীবন  প্রথম নারী স্পিকার ৪ জুন ২০০৯-এ, মীরা কুমার সর্বসম্মতিক্রমে প্রথম নারী এবং ১৫তম লোকসভার স্পিকার হিসেবে নির্বাচিত হন।  তথ্যসূত্র  বহিঃসংযোগ  Meira Kumar Biography Govt. of India Portal  Kamal Nath gives clean chit to Lok Sabha Speaker Meira Kumar in bungalow controversy  বিষয়শ্রেণী:মধ্যপ্রদেশের লোকসভা সদস্য বিষয়শ্রেণী:জীবিত ব্যক্তি বিষয়শ্রেণী:অষ্টম লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:চতুর্দশ লোকসভার সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:১৯৪৫-এ জন্ম বিষয়শ্রেণী:২০শ শতাব্দীর ভারতীয় নারী আইনজীবী বিষয়শ্রেণী:২১শ শতাব্দীর ভারতীয় নারী আইনজীবী বিষয়শ্রেণী:২১শ শতাব্দীর ভারতীয় আইনজীবী বিষয়শ্রেণী:২০শ শতাব্দীর ভারতীয় আইনজীবী বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:ভারতের রাষ্ট্রপতি প্রার্থী বিষয়শ্রেণী:দলিত নারী বিষয়শ্রেণী:ভারতের ইংরেজি ভাষার লেখক বিষয়শ্রেণী:বিহারের ভারতীয় জাতীয় কংগ্রেসের রাজনীতিবিদ বিষয়শ্রেণী:ইন্দ্রপ্রস্থ মহিলা কলেজের প্রাক্তন শিক্ষার্থী বিষয়শ্রেণী:বিহারের লোকসভা সদস্য বিষয়শ্রেণী:দিল্লির লোকসভা সদস্য বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:লোকসভার অধ্যক্ষ বিষয়শ্রেণী:২০১৪-এ ভারতের সাধারণ নির্বাচনে সংযুক্ত প্রগতিশীল জোটের প্রার্থী বিষয়শ্রেণী:ভারতীয় হিন্দু বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:লোকসভার নারী সদস্য বিষয়শ্রেণী:ওয়েলহাম গার্লস স্কুলের প্রাক্তন শিক্ষার্থী বিষয়শ্রেণী:বিহারের রাজনীতিতে নারী বিষয়শ্রেণী:বিজনৌর জেলার ব্যক্তি বিষয়শ্রেণী:ভারতীয় মন্ত্রিসভার নারী সদস্য
তাতিয়ানা ক্যালমেল ডেল সোলার হলেন একজন পেরুভীয় অভিনেত্রী, মডেল এবং সুন্দরী প্রতিযোগিতার শিরোনামধারী, যিনি মিস পেরু ২০২৪-এর মুকুট পেয়েছেন এবং মেক্সিকোতে অনুষ্ঠিতব্য মিস ইউনিভার্স ২০২৪ -এ তার দেশের প্রতিনিধিত্ব করবেন।    তথ্যসূত্র    বহিঃসংযোগ    অতীতের শিরোনামধারী  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মিস ইউনিভার্স ২০২৪-এর প্রতিযোগী বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:মিস পেরু বিজয়ী
জুন লুইস স্কুইব (; জন্ম: ৬ নভেম্বর ১৯২৯) হলেন একজন মার্কিন অভিনেত্রী। ক্লিভল্যান্ড প্লে হাউজে প্রশিক্ষণ গ্রহণের পর ১৯৬০ সালে ইথেল মারম্যানের সাথে জিপসি নাটক দিয়ে তার ব্রডওয়ে মঞ্চে অভিষেক হয়। পরবর্তীকালে তিনি ব্রডওয়ে মঞ্চে সেরা সঙ্গীতনাট্য বিভাগে টনি পুরস্কার বিজয়ী দ্য হ্যাপি টাইম (১৯৬৮) ও স্যাক্রিলেজ (১৯৯৫) নাটকে অভিনয় করেন। ২০১৮ সালে ওয়েট্রেস নাটক দিয়ে তিনি পুনরায় ব্রডওয়ে মঞ্চে ফিরেন।  ২০১৩ সালে আলেকজান্ডার পেইনের নেব্রাস্কা চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং স্যাটেলাইট পুরস্কার লাভ করেন।  প্রারম্ভিক জীবন স্কুইব ১৯২৯ সালের ৬ই নভেম্বর ইলিনয় অঙ্গরাজ্যের ভ্যান্ডালিয়ায় জন্মগ্রহণ করেন। তার মাতা জয়বেল ফোর্স (১৯০৫-১৯৯৬) এবং পিতা লুইস স্কুইব (১৯০৫-১৯৯৬)। তার মাতা ছিলেন একজন উচ্চাকাঙ্ক্ষী গলফার এবং খ্যাতনামা পিয়ানোবাদক। তিনি ১৯২০-এর দশকে নির্বাক চলচ্চিত্রসমূহের জন্য পিয়ানো বাজাতেন এবং পরবর্তীকালে পিয়ানো প্রতিযোগিতায় অংশগ্রহণ করে এবং ১৯৭৫ ও ১৯৭৬ সালে ওল্ড টাইম পিয়ানো প্লেইং বিশ্ব চ্যাম্পিয়নশিপ প্রতিযোগিতা জিতেন। তার পিতা বীমা ব্যবসায়ের সাথে জড়িত ছিলেন এবং দ্বিতীয় বিশ্বযুদ্ধে মার্কিন যুক্তরাষ্ট্রের নৌবাহিনীতে যোগ দিয়েছিলেন।  কর্মজীবন থাম্ব|২০১৪ সালের আর্ট ডিরেক্টরস গিল্ডে স্কুইব স্কুইব সেন্ট লুইস মুনিতে সঙ্গীতনাট্য মঞ্চে অভিনয় শুরু করেন এবং ক্লিভল্যান্ড প্লে হাউজ ও এইচবি স্টুডিও থেকে প্রশিক্ষণ লাভ করেন। ক্লিভল্যান্ড প্লে হাউজে তিনি মার্সেই, দ্য প্লেস দ্য থিং, গুডবাই, মাই ফেন্সি, দি এয়ারেস, ডিটেকটিভ স্টোরি, অ্যান্টিগন, লেডিস ইন রিটারমেন্ট, ও ব্লুমার গার্ল নাটকে অভিনয় করেন। তিনি অফ-ব্রডওয়ের ১৯৫৮ সালের দ্য বয়ফ্রেন্ড নাটকে ডুলসি চরিত্রে এবং ১৯৫৯ সালে লেন্ড এন এয়ার নাটকের পুনরুজ্জীবিতকরণে এলিজাবেথ অ্যালেনের সাথে শ্রেষ্ঠাংশে অভিনয় করেন। ইথেল মারম্যান অভিনীত জিপসি নাটকের মূল কাজে (১৯৬০) অভিনয়ের মধ্য দিয়ে তার ব্রডওয়েতে অভিষেক হয়। এতে তিনি স্ট্রিপার ইলেক্ট্রা চরিত্রে অভিনয় করেন। তিনি ১৯৬৮ সালে মঞ্চস্থ দ্য হ্যাপি টাইম নাটকে অভিনয় করেন, যা শ্রেষ্ঠ সঙ্গীতনাট্য বিভাগে টনি পুরস্কারের মনোনয়ন লাভ করে।  পরবর্তী সময়ে তিনি কয়েকটি বিজ্ঞাপন চিত্রে মডেল হিসেবে কাজ করেন। ১৯৯৫ সালে তিনি ব্রডওয়েতে স্যাক্রিলেজ নাটকে এলেন বার্স্টিনের সাথে অভিনয় করেন।  ২০১২ সালে তিনি ডালাস থিয়েটার সেন্টারে মঞ্চস্থ ডাইভিং দ্য এস্টেট নাটকে অভিনয় করে ভূয়সী প্রশংসা অর্জন করেন। স্কুইব আলেকজান্ডার পেইনের নেব্রাস্কা চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং স্যাটেলাইট পুরস্কার অর্জন করেন। ২০১৫ সালে ক্লিভল্যান্ড প্লে হাউজ হল অব ফেমে তার নাম অন্তর্ভুক্ত হয়।  তথ্যসূত্র  বহিঃসংযোগ        বিষয়শ্রেণী:১৯২৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ইলিনয়ের অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:মার্কিন ইহুদি অভিনেত্রী বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:ইহুদি ধর্মে ধর্মান্তরিত বিষয়শ্রেণী:মার্কিন কণ্ঠাভিনেত্রী বিষয়শ্রেণী:২০শ শতাব্দীর মার্কিন ইহুদি
থাম্ব|রামেসিস এর আবু সিমবেল মন্দির এর দৃশ্য  মিশরের কেন্দ্রীয় সরকারের পতনের পর প্রশাসনের পক্ষে অর্থনীতিকে স্থিতিশীল করা অসম্ভব হয়ে পড়ে। প্রাদেশিক গভর্নরেরা দুর্যোগের সময় ফারাওয়ের সাহায্য পেতে ব্যর্থ হয়। একই সাথে খাদ্যাভাব এবং রাজনৈতিক সংঘাত দুর্ভিক্ষ এবং ছোটখাট গৃহযুদ্ধের দিকে দেশকে ঠেলে দেয়। কিন্তু বিভিন্ন সমস্যার পরেও স্থানীয় নেতারা ফারাওয়ের থেকে অর্থনৈতিক মুক্তি লাভ করার কারণে প্রদেশগুলোতে এক সমৃদ্ধ সংস্কৃতির সূচনা করে। নিজ সম্পদের নিয়ন্ত্রণ নিজের হাতে ফিরে পাবার পর প্রদেশগুলি অর্থনৈতিকভাবেও ধনী হয় যার প্রমাণ সমাজের সব শ্রেণীর মাঝে বড় এবং উন্নত সমাধিস্থানের মাঝে।  এই সময়ে সৃজনশীলতার ব্যাপক প্রসার ঘটে। ইতিপূর্বে যেসকল সাংস্কৃতিক মোটিফ রাজকীয়তায় সীমাবদ্ধ ছিল প্রদেশের কারিগররা এ সময় তাকে গ্রহণ করেন এবং নিজেদের মত পরিবর্তন সাধন করেন। লিপিকারগণ নতুন ধরনের সাহিত্যশৈলীর বিকাশ ঘটান যার মধ্যে এই যুগের আশাবাদ এবং মৌলিকতা ফুটে উঠে।  ফারাওয়ের আনুগত্য থেকে মুক্ত হয়ে স্থানীয় শাসকেরা রাজনৈতিক ক্ষমতা এবং ভূমির নিয়ন্ত্রণ নিয়ে পরস্পরের সাথে দ্বন্দে লিপ্ত হয়। খ্রীষ্টপূর্ব ২১৬০ অব্দের মধ্যেই হেরক্লেওপোলিসের শাসকের উত্তরে নিম্ন মিশর এবং তাদের প্রতিপক্ষ থেবেসের ইন্তেফ পরিবার দক্ষিণে উচ্চ মিশর নিয়ন্ত্রণ করতে থাকে। ক্রমান্বয়ে ইন্তেফ পরিবার শক্তিশালী হতে থাকে উত্তরে প্রভাব বিস্তার করতে থাকে। এতে দুই পক্ষের মাঝে সংঘাত অবশ্যম্ভাবী হয়ে উঠে। ২০৫৫ খ্রীষ্টপূর্বাব্দে মেন্তুহোতেপ ২ এর নেতৃত্বে ইন্তেফ বাহিনী হেরক্লেওপোলিসের বাহিনীকে পরাজিত করে। এভাবে মেন্তুহোতেপ মিশরের দুই ভূমিকে একত্রিত করেন এবং এক অর্থনৈতিক ও সাংস্কৃতিক রেনেঁসার সূচনা করেন।   তথ্যসূত্র   বিষয়শ্রেণী:প্রাচীন মিশরের রাজবংশ বিষয়শ্রেণী:মিশরের ইতিহাস বিষয়শ্রেণী:প্রাচীন ইতিহাস বিষয়শ্রেণী:আফ্রিকার ইতিহাস বিষয়শ্রেণী:খ্রিস্টপূর্ব ২২শ শতাব্দীতে মিশর বিষয়শ্রেণী:খ্রিস্টপূর্ব ২১শ শতাব্দীতে মিশর
পাঁচবিবি থানা বাংলাদেশের জয়পুরহাট জেলার অন্তর্গত পাঁচবিবি উপজেলার একটি থানা।   পটভূমি  ১৮৬৮ খ্রিস্টাব্দে পাঁচবিবি থানা প্রতিষ্ঠা লাভ করে।   প্রশাসনিক এলাকাসমূহ  পাঁচবিবি উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম পাঁচবিবি থানার অধীন।  পৌরসভা:  পাঁচবিবি  ইউনিয়নসমূহ:  ১নং বাগজানা  ২নং ধরঞ্জি  ৩নং আয়মা রসুলপুর  ৪নং বালিঘাটা  ৫নং আটাপুর  ৬নং মোহাম্মদপুর  ৭নং কুসুম্বা  ৮নং আওলাই   আরও দেখুন   পাঁচবিবি উপজেলা  জয়পুরহাট জেলা   তথ্যসূত্র    বহিঃসংযোগ   বিষয়শ্রেণী:জয়পুরহাট জেলার থানা বিষয়শ্রেণী:পাঁচবিবি উপজেলা
দি বেঙ্গলি ব্রিটিশ ভারতের কলকাতা থেকে ইংরেজি ভাষায় প্রকাশিত একটি সংবাদপত্র। এটি ১৮৬২ থেকে ১৯৩১ সাল পর্যন্ত প্রকাশিত হয়। সুরেন্দ্রনাথ বন্দ্যোপাধ্যায় পত্রিকাটির প্রথম সম্পাদক ছিলেন।   ইতিহাস  ১৮৬২ সালে গিরিশচন্দ্র ঘোষ  কলকাতায় ইংরেজি ভাষার সংবাদপত্র হিসাবে দি বেঙ্গলি প্রতিষ্ঠা করেন। দৈনিক সংবাদপত্র হিসেবে যাত্রা শুরু করলেও পরবর্তীকালে এটি সাপ্তাহিকীতে পরিণত হয়। ১৯৩১ সালে ক্যালকাটা ইভিনিং নিউজ নামে পত্রিকাটির শহর কেন্দ্রীক সান্ধ্যকালীন সংখ্যা বের করা শুরু হয় তবে মফস্বল সংখ্যা দি বেঙ্গলি নামেই তার পরিচিত ছিল। এ দুধরনের সংখ্যা ১৯৩২ সাল থেকে একত্রিত হয়ে একটি পত্রিকায় পরিণত হয় এবং নতুন নাম রাখা হয় স্টার অব ইন্ডিয়া।  প্রকাশনার শুরু থেকেই দি বেঙ্গলি ভারতীয় জাতীয়তাবাদী আন্দোলনে গুরুত্বপূর্ণ ভূমিকা পালন করেছে। অ্যাংলো-ভারতীয় সম্প্রদায়ের বাড়াবাড়ি, ইলবার্ট বিল, জাতিগত সমাজসমূহের সংরক্ষণ, ভূমিসন্বন্ধীয় সম্পর্কাবলি, দুর্ভিক্ষ ও সমকালীন সামাজিক আন্দোলনসমূহ সম্পর্কে এর সুস্পষ্ট মতামত ঐ সময়কার জনমতকে প্রবলভাবে প্রভাবিত করে। সুরেন্দ্রনাথ ব্যানার্জী এর সম্পাদক হিসাবে দায়িত্ব পালন করেন। এটি ১৯শ শতকের শেষের দিকে এবং ২০শ শতকের গোড়ার দিকে সর্বাধিক প্রচারিত সাপ্তাহিক সংবাদপত্র ছিল। কিন্তু সুরাট সম্মেলনের (১৯০৭) পর কংগ্রেসে ভাঙ্গন সৃষ্টি হলে পত্রিকাটি বিভক্ত কংগ্রেসের মধ্যপন্থীদের সমর্থন করে। কাগজটি স্বদেশী আন্দোলনের মতো আন্দোলনের ক্ষেত্রে মধ্যপন্থা নীতি গ্রহণ করে ফলে সংবাদপত্রের জনপ্রিয়তা হ্রাস পায়। ১৯২৫ সালে সুরেন্দ্রনাথ বন্দ্যোপাধ্যায়ের মৃত্যুর পরে সংবাদপত্রের প্রচার আরও কমে যায়। ১৯৩১ সালে পত্রিকাটি দুটি সংস্করণে বিকশিত হয়, সকালের সংস্করণটিকে দ্য বেঙ্গালি বলা হতো, এটি মহানগরী অঞ্চলের জন্য প্রকাশিত হতো, আর গ্রামীণ অঞ্চলের জন্য ক্যালকাটা ইভিনিং নিউজ নামে সান্ধ্য সংস্করণ প্রকাশিত হতো। শেষ পর্যন্ত দি বেঙ্গলি পত্রিকাটি সেই বছরই বন্ধ হয়ে যায়। ১৯৩২ সালে দুটি সংস্করণকে একীভূত করা হয় এবং দি স্টার অব ইন্ডিয়া নামকরণ করা হয়।   তথ্যসূত্র   বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:কলকাতার সংবাদপত্র বিষয়শ্রেণী:১৮৬২-এ ভারতে প্রতিষ্ঠিত
কচি সংসদ হলো একটি টেলিফিল্ম, যা '৯০ এর দশকে দূরদর্শন প্রথম সম্প্রচার করা হয়। এই টেলিফিল্মটি প্রখ্যাত লেখক রাজশেখর বসুর  (পরশুরাম) ছোট গল্প "কচি স্ংসদ" অনুসৃত। এই টেলিফিল্মটি পরিচালনা করেছিলেন অশোক মুখোপাধ্যায়। মুখ্যভূমিকায় অভিনয় করেন মেঘনাদ ভট্টাচার্য্য, রমাপ্রসাদ বনিক, অনিল দে প্রমুখ।    কাহিনী  ব্রজেন উকিল শরতের ছুটিতে অনিচ্ছাসত্তেও পরিবার নিয়ে দার্জিলিং ঘুড়তে যায়। দার্জিলিংএ গিয়ে ব্রজেনের সাথে দেখা হয় ডুম্রাওনের মোক্তার নকুর মামার সাথে। তিনি দার্জিলিং এসেছেন পাগলাটে ভাইপো কেষ্টর বিবাহ উপলক্ষে। কেষ্ট সম্প্রতি কতগুলো ছোঁড়ার সর্দার হয়ে এক সমিতি গঠন করেছে, নাম কচি সংসদ। কচি সংসদের সদস্যরা ইতিমধ্যেই দার্জিলিংএর মুনসাইন ভিলাতে উপস্থিত। সংসদের সেক্রেটারি পেলব রায়। সংসদের বাকি সভ্যরা হল শিহরন সেন, বিগলিত ব্যানার্জি, অকিঞ্চিৎ কর, হুতাশ হালদার, দোদুল দে এবং লালিমা পাল।  দিন কয়েক পরে কেষ্টাও উপস্থিত হয় দার্জিলিং, টুনিদির ননদ পদ্মমধু বোসকে বিবাহের জন্য। সেখানে ব্রজেনের মধ্যস্থতায় এক অভিনব মতামত যাচাই পর্ব অনুষ্ঠিত হয়। শেষ পর্যন্ত হাস্যকর মতামত যাচাই পর্ব ব্যর্থ হওয়ার পরে কেষ্টা কচি সংসদ ভেঙ্গে দিয়ে ভোরের ট্রেনে টুনিদিদির পরিবারের সাথে কলকাতায় ফেরে।   অভিনেতা-অভিনেত্রী   মেঘনাদ ভট্টাচার্য্য  রমাপ্রসাদ বনিক  অনিল দে  বিদ্যুৎ নাগ  সরস্বতী বন্দ্যোপাধ্যায়  লক্ষ্মী দাশগুপ্ত  দেবশ্রী দাশগুপ্ত  শিবশঙ্কর ঘোষ  কমল মান্না  শ্যামল ঘোষ  শ্যামল চক্রবর্ত্তী  গৌতম চক্রবর্ত্তী  প্রসেনজৎ রক্ষিত  উৎপল চক্রবর্ত্তী  ভাস্কর চক্রবর্ত্তী  অনিল সাহা   কলাকুশলী   অশোক মুখোপাধ্যায় (পরিচালনা, টাইটেল সং)  চন্দন সেন (চিত্রনাট্য)  বাসব সিনহা (চিত্রগ্রহণ)  সুদীপ্ত ভৌমিক (সম্পাদনা)  জয়দীপ ঘোষ (শব্দগ্রহণ)  তড়িৎ চৌধুরী (শিল্প নির্দেশনা)  মুরারী রায়চৌধুরী (সঙ্গীত পরিচালনা)  রামাশিস্ বক্সী (সহকারী পরিচালক)  প্রবাল চক্রবর্ত্তী (সহকারী পরিচালক)  অসিত সেন (স্থির চিত্র)  বাপী নিখিল গোরা (আলো)  সুদীপ বসু (কর্মাধ্যক্ষ)   তথ্যসূত্র   বিষয়শ্রেণী:ভারতীয় টেলিভিশন চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র
নাদির শাহ (জন্ম ৭ ফেব্রুয়ারি ১৯৬৪ - ১০ সেপ্টেম্বর ২০২১ ) একজন বাংলাদেশী আন্তর্জাতিক ক্রিকেট আম্পায়ার। তার পৈতৃক বাড়ি দিনাজপুর জেলার চিরিরবন্দর উপজেলার আলোকডিহি ইউনিয়ন পরিষদ এর গছাহার শাহাপাড়া গ্রামে। ওই এলাকার শিক্ষানূরাগী আলোকডিহি জে বি উচ্চ বিদ্যালয়ের প্রতিষ্ঠাতা জান বকস্ শাহ্ এর পূত্র ডাঃ শাহ্  আব্দুল মজিদ এর পুত্র তিনি।   আন্তর্জাতিক আম্পায়ার প্যানেলের একজন সদস্য হিসেবে, ২০০৬ সালের মার্চে বগুড়ায় বাংলাদেশ বনাম কেনিয়ার মধ্যকার একদিনের আন্তর্জাতিক ক্রিকেটের মাধ্যমে তার অভিষেক ঘটে। তার ভাই জাহাঙ্গীর শাহ, বাংলাদেশের হয়ে একদিনের আন্তর্জাতিক ক্রিকেট খেলেছেন।   সমালোচনা  অক্টোবর ২০১২ সালে, ২০১২ আইসিসি বিশ্ব টি২০-এর সময় তিনি একটি টিভির ফাঁদে ধরা পড়েন। যাতে টিভির এক সাংবাদিক জুয়াড়ি সেজে নাদির শাহসহ বেশ কয়েকজন আম্পায়ারকে ম্যাচ পাতানোর প্রস্তাব দেন। অর্থ পেলে মাঠে যেকোনও সিদ্ধান্ত দিতে রাজি হন তারা। নাদির শাহ পরে সেই অভিযোগ অস্বীকার করেন। ২০১৩ সালে তাকে বাংলাদেশ ক্রিকেট বোর্ডের (বিসিবি) দশ বছরের জন্য নিষিদ্ধ করে। পরে তার আবেদনের প্রেক্ষিতে ফেব্রুয়ারি ২০১৬ সালে বিসিবি তার ওপর থেকে নিষেধাজ্ঞা প্রত্যাহার করে নেয় এবং ঘরোয়া ক্রিকেটে আম্পায়ারিং করার অনুমতি পান।   মৃত্যু  নাদির শাহ  ফুসফুসের ক্যানসারে আক্রান্ত হয়ে ১০ সেপ্টেম্বর ২০২১ সালে  ভোর পৌনে ৪টার দিকে ঢাকার আনোয়ার খান মডার্ন মেডিকেল কলেজ হাসপাতালে  মৃত্যুবরণ করেন।   তথ্যসূত্র  বিষয়শ্রেণী:২০২১-এ মৃত্যু বিষয়শ্রেণী:১৯৬৪-এ জন্ম বিষয়শ্রেণী:ঢাকার ব্যক্তি বিষয়শ্রেণী:বাংলাদেশী ক্রিকেট আম্পায়ার বিষয়শ্রেণী:ঢাকার ক্রীড়াবিদ